3. päev  Hommikust söönud, külastame kauneid Mingide ajal rajatud Yu aedu. Samuti külastame vanalinna ühes sealse Nefriit-Buddha templiga. Lõunasöök. Jinmao torni külastus. Õhtu veedame Shanghais.   Shanghai hiina vanalinn Nandao (Lõunalinn) on korralikult renoveeritud.  Keset vanalinna asuvad juba Mingide ajal  rajatud Yu aiad. Yu tähendab mugavust ja just niisugune tunne valdabki aia külastajat. Aia pindala on vaid 2 hektarit, kuid tänu osavale planeeringule näib, nagu ei olekski kohe sealsamas kõrval kärarikast suurlinna. Kõikjal Hiinas peavad aia osaks olevad sillad aitama psühholoogiliselt kaasa lõbusa meeleolu loomisele.  Nefriit-Buddha tempel on ühtaegu nii muuseum kui ka tegutsev pühamu. Mungad vahendavad taeva ja maa vahelisi asju. Ligi kahemeetrine Buddha kuju on vormitud ühest nefriiditükist. Nefriiti  ehk jaadi hinnati vanasti kullast kallimaks ja nimetati Taevakiviks